Vähiten kehittyneet maat

Vähiten kehittyneet maat (lyh. "LDC", ) on Yhdistyneiden kansakuntien käyttämä nimitys valtioista, jotka ovat taloudellisesti ja sosioekonomisesti heikoimmin kehittyneitä kaikista maailman valtioista. LDC-maat ovat eräs kehitysmaiden osajoukko.
Vähiten kehittyneiden maiden tunnusmerkit.
Vähiten kehittyneiden maiden tunnusmerkistöjä tarkastellaan kolmivuotiskausittain. 2020-luvun alkupuolella kolmivuotiskatsaus on tehty vuosina 2021 ja 2024. Seuraava tarkastelu on vuonna 2027. Näitä edeltävät kolmivuotiskäsittelyt olivat vuosina 2015 ja 2018. Yhdistyneiden kansakuntien määritelmän mukaan vähiten kehittyneiden maiden tulee täyttää seuraavat kolme tunnusmerkkiä vuonna 2024:
1. matala tulotaso – bruttokansantulon (BKTL, Atlaksen metodi) kolmivuotinen keskiarvo henkeä kohti (jaksolla 2020–2022) oli 
* alle 1 088 dollaria maalistalle liittymiseksi, tai 
* yli 1 306 USD raja-arvon (=1 088 USD + 20 %) listalta poistamista varten (myös muiden LDC-kriteerien kypsymisehtojen täyttyessä). 
* pelkän tulotason perusteella maa poistetaan LDC-listalta, kun BKTL on noussut vähintään kolminkertaiseksi matalan tulotason BKTL:n kypsymisrajaan verrattuna eli yltää vähintään 3 918 USD:iin.
2. matala inhimillisen pääoman taso (mittarina: HAI, Human Assets Index; katso myös inhimillisen kehityksen indeksi), kunkin osatekijä painolla 1/6):
a) terveys/ruokahuolto: kroonisesti aliravittujen ihmisten osuus (kriteerinä alle 5-vuotiaiden hidaskasvuisuuden esiintyminen)
b) terveys: alle viisivuotiaiden lapsikuolleisuus
c) terveys: äitiyskuolleisuus
d) koulutus: toisen asteen koulutukseen osallistuneiden määrä
e) koulutus: aikuisten lukutaito
f) koulutus: sukupuolten tasa-arvoindeksi (GPI) alemman toisen asteen koulutuksen valmistumisessa
* enintään indeksiarvo HAI=60 maalistalle liittymiseksi, tai 
* vähintään indeksiarvo HAI=66 listalta poistamista varten (myös muiden LDC-kriteerien kypsymisehtojen täyttyessä).
3. Talouden ja ympäristön haavoittuvuus (mittarina EVI, Economic and Environmental Vulnerability Index)
a) talous: maa-, metsä- ja kalatalouden osuus kansantuotteesta (paino 1/8 indeksiarvosta)
b) talous: eristyneisyys ja sisämaamaisuus (1/8)
c) talous: vientituotteiden kapea-alaisuus (1/8)
d) talous: tuotteiden ja palveluiden viennin epävakaus (1/8)
e) ympäristö: alavilla rannikkovyöhykkeillä asuvien osuus väestöstä (1/8)
f) ympäristö: kuivilla alueilla elävien väestöosuus (1/8)
g) ympäristö: maataloustuotannon epävakaus (1/8)
h) ympäristö: luonnonkatastrofien uhrit (1/8)
* vähintään indeksiarvo EVI=36 maalistalle liittymiseksi, tai 
* enintään indeksiarvo EVI=32 listalta poistamista varten (myös muiden LDC-kriteerien kypsymisehtojen täyttyessä).
Valtion kehitystaso voi nousta vuosien kuluessa riittävästi, jolloin se voidaan poistaa LDC-listalta. Edellytyksenä tälle on vähintään kahden tunnusmerkistökriteerin ylitys kolmesta. Vaihtoehtoisesti pelkästään bruttokansantulotason vähintään kolminkertainen taso raja-arvoon nähden voi riittää (siis ainakin 3 918 USD vuoden 2023 katsauksessa) maalistalta poistamiseen, mikäli BKTL:n voidaan olettaa hyvin perustein myös pysyvän tuolla tasolla. Vähiten kehittyneiden maiden listalta poistaminen edellyttää kehityksen vakautta. Listaltapoistoa voidaan suositella mikäli kolmessa peräkkäisessä kolmivuotisseurannassa kriteeristöt ylittyvät. Tämän jälkeen maalistalta poistaminen voi tapahtua aikaisintaan kolmen vuoden kuluttua kolmannen perättäisen suosituksen jälkeen.
Kriteeristöä ajantasaistetaan tarpeen mukaan. Maakriteerejä onkin muutettu esimerkiksi vuosina 1991, 1999, 2002, 2005 ja 2011. Syksyllä 2015 sovittiin inhimillisen kehityksen tasoindeksin (HAI) laskentatavan uudistuksesta, jossa kolmanneksi terveyttä kuvaavaksi mittariksi otettiin äitiyskuolleisuus.
Vähiten kehittyneet maat.
Joulukuun 4. päivänä 2013 tehdyn YK:n päätöksen mukaan vähiten kehittyneiden maiden listalla oli 48 valtiota. Kahden näistä maista todettiin kuitenkin kehittyneen niin, että ne päätettiin poistaa listalta lähitulevaisuudessa: Päiväntasaajan Guinea 3,5 vuoden kuluttua (4.6.2017) ja Vanuatu neljän vuoden kuluttua päätöksestä (4.12.2017). Nämä maat poistuivat siis kesäkuussa 2017 ja joulukuussa 2021. Vastaavasti joulukuussa 2023 listalta poistettiin Bhutan, ja vuonna 2024 São Tomé ja Príncipe.
Vuoden 2024 tarkastelun jälkeen listalla oli yhä 44 valtiota. Poistumaan suunniteltu Angola sai jatkaa LDC-listalla, koska maan inhimillisen pääoman taso (HAI=55,2) oli jäänyt odotettua matalammaksi; talouden ja ympäristön haavoittuvuus oli puolestaan säilynyt huolestuttavan korkeana. Myös Salomonsaaret säilyi lisätarkastelun jälkeen LCD-maina (vuoteen 2027). Marraskuussa 2026 Bangladeshin, Laosin ja Nepalin ovat LDC-asema olisi YK:n yleiskokouksen päätöksen mukaan päättymässä olojen paraannuttua. Kambodza ja Senegal poistettaisiin LDC-maiden listalta joulukuussa 2029.
Joulukuun 2024 lopulla seuraavat maat olivat mukana: